ट्रक ने बाइक सवारों को कुचला, दो की मौत
साेगड़ा मोड़ के पास अनियंत्रित होकर पिकअप पलटी, चार यात्री हुए घायल
शुक्रवार की सुबह व्यवसायियों व कुलियों को लेकर मनाेरा बाजार जा रही तेज रफ्तार पिकअप अनियंत्रित होकर सोगड़ा मोड़ के पास पलट गई। इस घटना में पिकअप में सवार चार लोग घायल हो गए। जिन्हें उपचार के लिए जिला अस्पताल में भर्ती कराया गया है।
शुक्रवार की सुबह जशपुर से एक पिकअप मे सवार होकर व्यवसायी और कुली बाजार जा रहे थे। पिकअप में व्यवसायियों का सामान भी लोड था। बताया जाता है कि पिकअप में करीब आठ लोग सवार थे। जिनमें से कुछ पिकअप के पीछे सामान के ऊपर बैठे हुए थे। प्रत्यक्षदर्शियों का कहना है कि पिकअप चालक तेज गति से लहराते हुए वाहन चला रहा था। सुबह करीब 11 बजे पिकअप चालक ने गति तेज होने के कारण वाहन से अपना नियंत्रण खो दिया और पिकअप लहराते हुए सड़क पर पलट गई। वाहन पलटने के कारण वाहन में लोड सामान यहां-वहां बिखर गया था। इस घटना में सिकटाटोली निवासी तेजू राम (75), कपिल पिता स्व. ढाढू राम, घाघरा निवासी फिरदियुस पिता पीयूष, सिकटाटोली निवासी रामधनी राम को चोटें आईं। स्थानीय लोगों की मदद से सभी घायलों को 108 संजीवनी एंबुलेंस के माध्यम से जिला अस्पताल भेजा गया। जिला अस्पताल में सभी घायलों को भर्ती कर उनका उपचार किया जा रहा है। चिकित्सकों के मुताबिक सभी घायलों की हालत खतरे से बाहर है। पुलिस मामले की जांच कर रही है।
मालवाहक को यात्री वाहन के रूप में उपयोग करना बन रहा खतरा
जिले में माल वाहक वाहनों का सवारी वाहनों के रूप में इस्तेमाल आम हो चुका है। जिस पर संबंधित विभाग कार्रवाई नहीं करता है। जिससे ऐसे में यात्रियों की जान हमेशा जोखिम में बन रहती है। अतिरिक्त कमाई की लालच में पिकअप जैसे माल वाहक गाड़ियों में याात्रियों को भेड़-बकरियों की तरह बैठाते हुए परिवहन नियमों को ठेंगा दिखाना जिले में हर जगह देखा जा सकता है। - शेष पेज 14
केस 1. 10 फरवरी को पिकअप में सवार होकर 40 लोग शादी कार्यक्रम में शामिल होने हर्राबहार से कंदईबहार गांव जा रहे थे। सुबह करीब 11.30 बजे पत्थलगांव थाना क्षेत्र में हुई इस घटना में 36 लोग घायल हुए थे। इस घटना में भी तेज रफ्तार होने के कारण पिकअप चालक वाहन पर नियंत्रण नहीं रख पाया। घटना में 2 घायलों को अंबिकापुर और अन्य 10 घायलों को उपचार के लिए पत्थलगांव सिविल अस्पताल में उपचार के लिए भर्ती कराया गया था।
केस 2. बीते साल 21 अगस्त को मनोरा से एक किमी दूर तेज रफ्तार पिकअप के पलटने से 6 लोग घायल हो गए थे। जिनका उपचार मनोरा के पीएचसी में कराया गया था। पिकअप क्रमांक जेएच 01 पी 4687 में सवार होकर जशपुर के ग्रामीण सरगुजा जिले के कुसमी के साप्ताहिक बाजार जा रहे थे। पिकअप की ट्राली में चार महिलाओं समेत आठ लोग सवार थे। पिकअप का पट्टा टूटने व रफ्तार में होने के कारण चालक ने पिकअप से नियंत्रण खो दिया था और यह घटना हुई थी।
केस 3. बीते साल ही 22 जुलाई की सुबह 9 बजे बगीचा थाना क्षेत्र के ग्राम सुकमा के पास में पिकअप पलटने से एक ग्रामीण की मौत हो गई थी, जबकि चार अन्य गंभीर रूप से घायल हो गए थे। पिकअप क्रमांक सीजी 14 डी 0773 में करीब आठ लोग सवार होकर बगीचा से छिछली जा रहे थे। पिकअप तेज रफ्तार में होने के कारण अनियंत्रित हो गई थी और वह सड़क के दाहिनी ओर पलट गई थी। इससे उसमें सवार एक की मौत व चार अन्य घायल हो गए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva